Algirdas Chaladauskas

Algirdas Chaladauskas (g. 1949 m. gegužės 9 d. Jonavoje) – Lietuvos mokslo ir karinis veikėjas, nuo 1993 m. pulkininkas.

 Biografija 

1966–1967 m. studijavo Kauno politechnikos instituto Radioelektronikos fakultete, 1970 m. baigė Daugpilio karo aviacijos technikos mokyklą, 1978 m. – Maskvos N. Žukovskio karo aviacijos inžinerijos akademiją. Technikos mokslų kandidatas, 1985 m. technologijos mokslų daktaras.

1970–1974 m. tarnavo TSRS oro erdvės apsaugos aviacijoje.
1978–1990 m. dirbo Centriniame aviacijos ir kosmoso technikos mokslo tyrimo institute. 1990–1992 m. Rygos aukštosios karo aviacijos inžinerijos mokyklos dėstytojas. 1992–1994 m. Lietuvos Respublikos Krašto apsaugos ministerijos aviacijos tarnybos inžinerijos skyriaus viršininkas. 1994–1999 m. Lietuvos Karinių oro pajėgų vado pavaduotojas ginkluotei ir technikai. Nuo 2000 m. vasario mėn. dirba UAB „Helisota“, generalinio direktoriaus pavaduotojas.

Moksliniai darbai apie karo aviacijos plėtros pagrindines kryptis, ginkluotę, bazavimo organizaciją, priešlėktuvinę ir priešraketinę gynybą.

 Šaltiniai 

Kategorija:TSRS karininkai
Kategorija:Lietuvos pulkininkai
Kategorija:Lietuvos aviatoriai
Kategorija:Aviacijos inžinieriai